Ad naf yessemres aṭas tawsit n yinzan d lemɛun, rennun-d ccbaḥa i wawal ad ttḥulfuḍ i sser n tsiwelt sdaxel mi ara ten-id-ttemliliḍ, rennun-d tafulki i uḍris, ttzerriren imeɣri, jebbden-d lwelha-s, ad d-nebder kra n yimedyaten: yezga yeqqar xḍu lhem ad k-yexḍu sb 12, d inzi n zik anamek-is, amdan mi ara yili yečča-t uɣilif neɣ lhem mi ara tettuḍ neɣ ad texḍuḍ ad k-yettu meḥsub ad k-iṭixer mekti-t-id ad k-yekfu, ad itett deg-k d acu netta yenna-t-id ɣef Maziɣ ibeɛden tiqcicin am yigenni ɣef lqaɛa anamek-is, iḥseb-itent d lhem axir ad as-yeṭṭixer akken ad ihenni allaɣ-is seg yiɣeblan neɣ lahmum d-itekken seg-sent.